stanford-oval/wikipedia huggingface dataset:
המרכז המזרחי לתקשורת חלל רחוקה

| --- | --- |

 פרטים
 מדינה:  רוסיה רוסיה
 בסיס האם:  כפר גליונקי, פרימוריה, רוסיה
 אירועים ותאריכים
 תקופת הפעילות:  1965–הווה (כ־59 שנים)
אנטנה לתקשורת חלל בכפר ווסטוצ'נויה, מחוז חברובסק.
המרכז המזרחי לתקשורת חלל רחוקה (ברוסית: Восточный центр дальней космической связи, היחידה הצבאית 14038) הוקם בשנת 1965 כתוצאה מהעברת החלק הרדיו-אלקטרוני של כוחות החלל הצבאיים (שנוצרו שוב ב-1957) באזור הכפר גליונקי, פרימוריה, רוסיה, 30 ק"מ מערבית לעיר אוסוריסק.
מטרת הקמת המרכז הוא שימוש ברשת הבקרה של חלליות אזרחיות וצבאיות כחלק של רשת החלל העמוק הרוסית. בשנת 1971, על בסיס המתחם שהוקם עם רדיו-טלסקופ בקוטר 35 מטר, נוצר המרכז המזרחי לתקשורת חלל רחוקה. אנשי המרכז השתתפו בתוכניות חלל, כולל בחללית ווסטוק, ווסחוד, סויוז, קוסמוס, לונה, פרוב, לונוחוד ואחרים. המכשיר העיקרי של המרכז הוא טלסקופ רדיו מדגם P-2500, שהוזמן בשנת 1984. אנשי המרכז השתתפו בתוכניות חלל, כולל החללית ווסטוק, ווסחוד, סויוז, קוסמוס, לונה, פרוב, לונוחוד ופובוס-גרונט, המרכז היה אמון על העבודה על תוכנית Vega - תקשורת עם חלליות במסלוליה של ונוס. עבודה על התוכנית "ונוס".
בשנת 1991, במסגרת הסכם עם סוכנות החלל היפנית ונאס"א, בוצעה מבחן לקליטת מידע טלמטרי מהחללית המרוחקת ביותר וויאג'ר 1 ו-וויאג'ר 2.
לפני סיפוח קרים לרוסיה, טלסקופ רדיו זה היה הגדול ביותר ברוסיה.
בשנת 2001, באמצעות אנטנת P-30S, הועברה פקודה מתחנת Kvant-P לטביעה של תחנת החלל מיר באמצעות אנטנת P-30S‏. רדיו-טלסקופ דומה מדגם RT-70 ממוקם במרכז לתקשורת חלל רחוקה ליד יבפטוריה שבחצי האי קרים ובמצפה הרדיו האסטרונומי הבינלאומי סופא באוזבקיסטן.
ראו גם

חיל החלל הרוסי
המרכז הראשי למודיעין חלל
רדיו-טלסקופ
הערות שוליים

↑  Наблюдения на станции космического слежения в Приморье
↑  «Космическое око» Приморья
44°01′28″N 131°45′26″E﻿ / ﻿44.02444°N 131.75722°E﻿ / 44.02444; 131.75722
הרולינד שאלה

הרולינד שאלה (באלבנית: Herolind Shala; נולד ב-1 בפברואר 1987) הוא כדורגלן קוסובני המשחק בעמדת הקשר בארזורומספור.
קריירת מועדונים

שאלה נולד בנורווגיה להורים קוסובנים שברחו ממלחמת האזרחים ביוגוסלביה. שאלה התחיל את הקריירה שלו בנודוטן. כבר בגיל צעיר קיבל הזדמנות בהרכב של הקבוצה הבוגרת והבקיע 9 שערים ב-15 הופעות. בשנת 2011 חתם באוד גרינלנד מליגת העל הנורווגית. במדי אוד התבלט והפך עד מהרה לשחקן מוביל כאשר בעונת 2014 רשם את עונת השיא שלו כאשר קבוצתו סיימה במקום השלישי והעפילה לגמר הגביע ושאלה עצמו הבקיע 9 שערים והיה סגן מלך השערים של הקבוצה.
ב-11 בינואר 2015 חתם בספרטה פראג ל-3 וחצי שנים. ב-23 בפברואר 2015 ערך את הופעת הבכורה שלו במועדון בניצחון 1-4 נגד פריברם. לקראת עונת 2015/2016 הושאל לסלובן ליברץ.
באוגוסט 2018 שאלה חתם בסטארט.
ב-11 בפברואר 2019 שאלה חתם לשנתיים בוולרנגה.
ב-5 במרץ 2021, שאלה חתם בסטאבק מליגת העל הנורווגית.
ב-8 בספטמבר 2021 שאלה חתם בארזורומספור מהליגה הטורקית הראשונה.
קריירה בינלאומית

שאלה שיחק בצעירותו בנבחרות הנוער של נורווגיה. לאחר שצבר כבר הופעה אחת בנבחרת הצעירה של נורווגיה, החליט שאלה לנצל את מוצאו הקוסובני ולשחק עבור הנבחרת הצעירה של אלבניה בא יוכל לקבל יותר דקות בזירה הבינלאומית. בספטמבר 2014 זומן לראשונה לסגל הנבחרת הבוגרת לקראת המשחק נגד פורטוגל. ב-14 בנובמבר 2014 ערך את הופעת הבכורה שלו בנבחרת הבוגרת במשחק ידידות נגד צרפת.
לאחר שנבחרת קוסובו התקבלה כחברה בפיפ"א, זומן שאלה לסגל הנבחרת לקראת המשחק נגד פינלנד במסגרת מוקדמות מונדיאל 2018.
הפרלמנט של דרום אוסטיה

| --- | --- |
 מדינה:  גאורגיה 
 היסטוריה
 תקופת הפעילות:  1990–הווה (כ־34 שנים) 
 הרכב
 מספר מושבים:  34 
  
 משכן
  
 אתר אינטרנט
 www.parliamentrso.org
 
בית הפרלמנט בעיר הבירה צחינוואלי
הפרלמנט של דרום אוסטיה הוא בית המחוקקים של המדינה המוכרת חלקית דרום אוסטיה.
הפרלמנט

הפרלמנט הוא חד-ביתי ובו 34 מושבים.
במשך שנים (2004 עד 2014) הייתה שימשה השיטה של בחירות ארציות יחסיות לאיוש הפרלמנט. בבחירות של 2019 הונהגה שיטה מעורבת, שלפיה נבחרים מחצית המושבים בשיטה היחסית, ואילו המחצית השנייה מאוישת באמצעות בחירות ב-17 מחוזות בחירה, כשהמתמודד הזוכה במספר הקולות הרב ביותר בין כלל המתמודדים בהם הוא הזוכה.
בעקבות הבחירות ב-2019 מיוצגות בפרלמנט חמש מפלגות, וששה מהמושבים מאוישים על ידי פוליטיקאים עצמאים שנבחרו במחוזות הבחירה.
הפרלמנט מתכנס בעיר צחינוואלי. בית הפרלמנט, שנחנך ב-1937, ניזוק בצורה קשה במהלך מלחמת גאורגיה–רוסיה ב-2008.
הפרבר

| --- | --- |
 סוגה:  סדרת דרמה 
 בימוי:  רייצ'ל פרקינס, ווין בלייר, ליאה פרסל, קטריאונה מקנזי, אדריאן ראסל ווילס, בק קול
 שחקנים:  Jimi Bani 
 ארץ מקור:  אוסטרליה 
 שפות:  אנגלית
 מספר עונות:  3 
 מספר פרקים:  13 
 הפקה
 מפיק:  דארן דייל, מירנדה דיר
 הפצה:  תאגיד השידור האוסטרלי 
 שידור
 רשת שידור:  ABC 
 רשת שידור בישראל:  סלקום tv
 תקופת שידור מקורית:  1 בנובמבר 2012 – 9 באפריל 2015 
 קישורים חיצוניים
 אתר רשמי
 דף התוכנית ב-IMDb
 
הפרבר (באנגלית: Redfern Now) היא סדרת טלוויזיה אוסטרלית מסוגת הדרמה. הסדרה עוקבת אחר חייהם של התושבים קשיי היום ממוצא אבוריג'יני הגרים בפרוור רדפרן סמוך לסידני. הסדרה עלתה לראשונה בשנת 2012 וסך הכל צולמו שתי עונות.
הסדרה שודרה בערוץ הטלוויזיה האוסטרלי ABC, ובנטפליקס.
הסדרה זכתה בארבעה פרסי האקדמיה האוסטרלית לטלוויזיה וקולנוע (AACTA).
הערות שוליים

↑  Award-Winning Indigenous Australian Drama Redfern Now Coming to France TV, באתר רשת ABC
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
הספרייה הדיגיטלית הלאומית של קוריאה

| --- | --- |

למעלה: מבנה הספרייה (מבחוץ) למטה: מיצג דיגיטלי בחלל הכניסה הפנימי
 תאריך ייסוד:  2009 
 http://www.nl.go.kr/english/index.jsp#centerColumnRoot
 
הספרייה הדיגיטלית הלאומית של קוריאה (מכונה בקיצור: "Dibrary", הלחם בקונגליש (אנ') של "Digital" עם "Library"; ובקוריאנית: 디 브러리) היא מיזם תרבות המשמר, יוצר ומנגיש תכנים ספרותיים דיגיטליים. הממומן בידי ממשלת קוריאה הדרומית, פועל תחת הספרייה הלאומית של קוריאה וממוקם בסיאוצ'ו-גו (אנ') בבירה סיאול.
תקציב הספרייה עמד על 115,200,000,000 וון דרום קוריאני, סכום שווה ערך לכ-102 מיליון דולר ארצות הברית. היא משתרעת על פני 5 קומות תת-קרקעיות ו-3 קומות מעל לפני הקרקע, שבהן אולמות עיון באוספי התוכן המונגשים בספרייה, וכוללים בין היתר גישה ללמעלה מ-800 ספריות ומוסדות ברחבי העולם, משרדים וחניונים.
הספרייה מנגישה אוסף משוער של למעלה מ-264 מיליון יחידות תוכן, ומפעילה גם אולפן טלוויזיה המאפשר יצירת תוכן מבוסס משתמשים.
הפרגמנט המורטורי

הפרגמנט המורטורי (Fragment, מלטינית - שבר, רסיס) או הקאנון המורטורי הוא הרשימה העתיקה ביותר הידועה של ספרי הברית החדשה.
ב-1740 גילה החוקר, האב לודביקו אנטוניו מורטורי(אנ') בספרייה האמברוזיאנית שבמילאנו, כתב יד בלטינית מהמאה ה-7. כתב היד שהגיע ממנזר בוביו(אנ'), (מנזר קולומבני הנמצא בבוביו(אנ')), הוא תרגום מיוונית של כתב יד אשר חסרה בו ההתחלה והוא נקטע בפתאומיות. מסמך זה נותן מידע על תהליך הקנוניזציה של כתבי הברית החדשה.
המסמך כולל רשימה של כתבים שנחשבו ככתבי קודש והמחבר דן בחיבורים, מוסיף פרשנויות ומשלב מידע היסטורי.
הרשימה ממיינת את הכתבים לארבע קבוצות:
הבשורות, מעשי השליחים, איגרות פאולוס, איגרת יהודה, אגרות יוחנן (הראשונה, השנייה והשלישית), חזון יוחנן וחוכמת שלמה, כולם כתבי קודש ללא ספק.
האפוקליפסה של פטרוס(אנ'), למרות שיש כאלו שטוענים שאין לקרוא אותה בכנסייה.
רועה הרמס Ποιμήν του Ερμά המיוחס ליוחנן כותב הבשורה,  אין לקרוא אותו בפומבי לעם בכנסייה כי אינו שייך לנביאים או לשליחים.
דחה כתבים מאת ארסינואוס, ולנטינוס ומילטיאדס ככתבי מינות וכן את האיגרת ללאודיקים והאיגרת לאלכסנרינים כמזויפות.
לקריאה נוספת

רבקה ניר, הנצרות הקדומה שלוש המאות הראשונות, הוצאת האוניברסיטה הפתוחה, 2009, עמודים 62-66.
הספרייה האקדמאית של אוניברסיטת טאלין

| --- | --- |

 מיקום:  טאלין, אסטוניה
 תאריך ייסוד:  1946
 http://www.tlulib.ee
 he
הספרייה האקדמאית של אוניברסיטת טאלין (באסטונית: Tallinna Ülikooli Akadeemiline Raamatukogu) היא הספרייה האקדמאית והמחקרית המרכזית באסטוניה.
הספרייה הוקמה בשנת 1946 כספרייה המרכזית של האקדמיה האסטונית למדעים, היא מכילה עותקים מספרייה של כנסיית אולף הקדוש המהווים את ספרייה העתיקים ביותר.
היא מחזיקה בעותקים מרוב היצירות הספרותיות שיצאו באסטוניה, בנוסף ליצירות המודפסות שבה היא גם מובילה בתחום הדיגיטלי. אוסף הספרייה מכיל כ-2.4 מיליון ספרים.
במהלך שנותיה עברה הספרייה מספר שינויים מנהליים עד שבשנת 2003 התאחדה עם אוניברסיטת טאלין.
בניינה המרכזי נמצא במרכז טאלין, בנוסף יש לה שני סניפים בהאפסלו וברקוורה, עיצובה האדריכלי המודרני עוצב ב-1963, הבניין מוגן במסגרתו כאתר מורשת בתחום האדריכלות.
המרכז המשולב לרפואה גריאטרית שהם

| --- | --- |
מדינה: ישראל ישראל
מחוז: חיפה
גובה ממוצע: ‎51 מטר
תאריך ייסוד: 1948
סוג יישוב: יישוב מוסדי
נתוני אוכלוסייה לפי הלמ"ס לסוף 2022
  - אוכלוסייה: 45 תושבים
    - שינוי בגודל האוכלוסייה: ‎12.5% בשנה
 (למפת הכרמל מוגדלת) המרכז המשולב לרפואה גריאטרית שהם(למפת הכרמל רגילה) המרכז המשולב לרפואה גריאטרית שהם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המרכז המשולב לרפואה גריאטרית שהם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המרכז המשולב לרפואה גריאטרית שהם32°29′07″N 34°58′02″E﻿ / ﻿32.4851923602002°N 34.9672979997375°E﻿ / 32.4851923602002; 34.9672979997375
http://www.shoham-medical.org.il
| --- | --- |

 מאפייני הארגון
 סוג:  מרכז רפואי גריאטרי שיקומי
 אוניברסיטה:  הפקולטה לרפואה ע"ש רפפורט, טכניון חיפה
 בעלים:  משרד הבריאות
 מנכ"ל:  ד"ר טניה בוגוסלובסקי
 היסטוריה
 תאריך ייסוד:  1948
 שמות קודמים:  מלב"ן, נווה אבות
 שירותים
 מספר מחלקות:  12
 מיטות:  556
 http://www.shoham-medical.org.il/
 גאוגרפיה
 כתובת:  דרך הנדיב פרדס חנה
 מיקום:  פרדס חנה-כרכור
  (למפת הכרמל מוגדלת) שהם(למפת הכרמל רגילה) שהם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שהם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שהם
המרכז המשולב לרפואה גריאטרית שהם
המרכז המשולב לרפואה גריאטרית שהם
המרכז הרפואי שהם לשיקום וחזרה לתפקוד הוא מרכז שיקומי גריאטרי מהגדולים בישראל. המרכז ממוקם בחלק הצפוני של פרדס חנה-כרכור, אך מוכר כיישוב נפרד. בעבר היה המרכז בבעלות הג'וינט והסוכנות היהודית. היום נמצא בבעלות משרד הבריאות.
היסטוריה

תחילתו של המקום עם קום מדינת ישראל. אז, החלו גלי עלייה גדולים, בחלקם של אוכלוסייה מבוגרת ממזרח אירופה ומארצות ערב. עולים אלה שוכנו במחנות עולים, שאחד מהם הוקם בפרדס חנה, במתחם של מחנה בריטי נטוש. במרוצת הזמן הצליחו חלק מהעולים להיקלט בחברה הישראלית שהלכה ונבנתה. אחרים נשארו מרוכזים במקום והיוו את הגרעין לאחד משרשרת מוסדות לטיפול בקשישים שבבעלות הג'וינט האמריקני, תחת השם מלב"ן – מרכז לטיפול בעולים נחשלים. הגדול מביניהם היה המוסד בפרדס חנה.
בתחילה אמור היה המוסד לפתור בעיקר את הבעיות הכלכליות של העולים על ידי מתן מיטה ומזון. לצרכים הרפואיים הייתה קיימת מרפאה שהעניקה שירות אמבולטורי למקרים קלים ביותר, ואם התעורר צורך באשפוז, הופנו החולים לאשפוז בבתי החולים בסביבה.
הזדקנות אוכלוסייה זו, ריבוי והחמרה של התחלואה והירידה במצב התפקודי של הקשישים, הכריחו את הנהלת המוסד להקים מערך רפואי הולך ומתפתח, עם אפשרויות לאשפוז ולביצוע בדיקות עזר וטיפולים במקום. כך נפתחו מחלקות סיעוד, מחלקות תשושי נפש ומחלקות אקוטיות, מכון שיקום, רנטגן, מעבדה, שירות סוציאלי, שירות דיאטה ועוד.
בינואר 1976, בשל צביונו הרפואי המובהק, הועבר המוסד לבעלות משרד הבריאות.
עד סוף שנות ה-90 של המאה ה-20 התאפיין המרכז בעיקר בטיפול סיעודי והיה מעין בית אבות. מאז יחד עם הרפורמה בשירותי הבריאות ולאור השינויים בגיל האוכלוסייה והצרכים הרפואיים, שינה המרכז את ייעודו לכיוון מחלקות אשפוז אקוטיות ופחות למחלקות טיפוליות כרוניות.
בנוסף למגמה זאת, הוכנסו משאבים טכנולוגיים רבים, כולל גיליון רפואי ממוחשב בכל מחלקות האשפוז. הפיתוח בא לידי ביטוי גם בפיתוח הסביבתי ובמעבר מחלקות למבנים חדשים, העומדים בסטנדרטים הגבוהים הנדרשים כיום במערך האשפוז.
במרכז הרפואי 556 מיטות ו-12 מחלקות, המתמחות בשיקום אורתופדי, שיקום נשימתי, פנימית תת-חריפה, סיעוד מורכב תומך, תשושים ותשושי נפש. בנוסף קיימים במרכז מרפאות ומכונים, בהם פיזיותרפיה, ריפוי בעיסוק, הפרעות תקשורת, שירות סוציאלי, בית מרקחת ומכון רנטגן.
המרכז נקרא על שמו של ד"ר חיים שהם, שהיה מנהלו בתחילת שנות ה-90.
המרכז מוכר לצורך התמחות בגריאטריה ומסונף לבית הספר לרפואה של הטכניון.
הפרלמנט הצרפתי

הפרלמנט הצרפתי (בצרפתית: Parlement français) הוא הרשות המחוקקת בצרפת. הוא מורכב משני בתים:
הבית התחתון - האספה הלאומית שמכילה כ-577 נציגים. מקום מושבה הוא ארמון בורבון.
הבית העליון - הסנאט שמכיל כ-348 נציגים. מקום מושבו הוא ארמון לוקסמבורג.
בסך הכל, יש כ-925 חברים בפרלמנט. לשני הבתים סדרים ודינים משלהם, אך הם יכולים להיפגש מדי פעם בארמון ורסאי על מנת לשנות את החוקה. בהיפגשם יחד הם נקראים הקונגרס של הפרלמנט הצרפתי. הפרלמנט נפגש למשך תשעה חודשים בכל שנה. בנסיבות מיוחדות הנשיא יכול לקרוא לדיון נוסף.
הכוח הפרלמנטרי בצרפת פחת מאז תום הרפובליקה הרביעית. לפי החוקה הצרפתית הממשלה הצרפתית אחראית כלפי הפרלמנט. שרי הממשלה לא חייבים להיות חברים במפלגה השלטת בפרלמנט, אך ברוב במקרים זהו המצב. בפועל הממשלות בצרפת יכולות להציע חקיקה לפרלמנט ובכך לרתום את כוחה של הרשות המחוקקת לביצוע מדיניותה.
הצבעת אי-אמון

האספה הלאומית יכולה לגרום לנפילת הממשלה בהצבעת אי-אמון ביוזמת הפרלמנט, או כאשר היא פועלת נגד החלטה של הממשלה להפוך טקסט למחייב לפי סעיף 49.3 לחוקה. כדי להגיע להצבעה באספה הלאומית, הצעת אי-אמון צריכה לקבל את חתימתם של לפחות עשירית (58) מהצירים. רוב מוחלט של חברי האספה הלאומית צריך להצביע בעד הצעת אי-אמון כדי שתתקבל. במקרה שהצעת אי-אמון עוברת ברוב מוחלט, ראש הממשלה צריך להתפטר והממשלה אמורה להתפזר. מנגד, הממשלה יכולה להפוך הצעות חקיקה לעניין של אמון בכך שהיא מכריזה שהיא אחראית לחקיקה מסוימת לפי סעיף 49.3 לחוקה. במקרה זה הצעת הממשלה מתקבלת אוטומטית, ללא צורך בדיון בפרלמנט, וניתן להתנגד לו רק על ידי הצעת אי-אמון. כדי להתנגד למהלך כזה, עשירית מחברי האספה צריכים לחתום על הצעת גינוי והאספה הלאומית צריכה לאשר אותה בתוך 48 שעות. אם האספה הלאומית מאשרת הצעה כזו ברוב מוחלט, הממשלה מתפזרת. אם הצעת גינוי לא מקבלת תמיכה של רוב מוחלט מחברי האספה, החוק עובר גם ללא רוב רגיל בפרלמנט, שכן רק הצבעת בעד הגינוי נרשמות. אלמנט חוקתי זה מהווה מעין היפוך של תפקידי הממשלה והפרלמנט, כיוון שהוא מאפשר לממשלה להעביר חוקים ללא תמיכה בפרלמנט ומקשה על הפרלמנט להפוך החלטה כזו. הממשלה משתמשת בכוח זה כדי לזרז רפורמות המצריכות חקיקה. בשנים 1958–2018 הצביע הפרלמנט על 58 הצעות אי-אמון שיזמו חברי הפרלמנט ורק פעם אחת, ב-1962, הצעה כזו התקבלה. בנוסף, הפרלמנט דן באותן השנים ב-51 הצעות גינוי שהוגשו בעקבות החלטת הממשלה להפוך טקסט מחייב לפי סעיף 49.3, ואף אחת מהצעות אלה לא התקבלה.
ראו גם

האספה הלאומית
הסנאט (צרפת)
רשות מחוקקת
פרלמנט
פולטיקה של צרפת
בתי מחוקקים לפי מדינה
המרכז המסחרי החדש בחיפה

הכניסה למרכז המסחרי החדש
שלט של המועצה לשימור אתרי מורשת בישראל
המרכז המסחרי החדש הוא מרכז מסחרי שהוקם בעיר התחתית בחיפה בשנות ה-30 של המאה ה-20. בנייתו הושלמה בשנת 1936. המרכז שוכן כיום ברחוב הבנקים. בעת הקמת המרכז היה קיים כבר מרכז מסחרי בעיר התחתית. בעקבות כך נקרא מרכז זה "המרכז המסחרי החדש", והמרכז הראשון נקרא המרכז המסחרי הישן.
היסטוריה

בעקבות בניית נמל חיפה החלה בשנת 1931 יוזמה של יזמים יהודים שבתי לוי ושמואל פבזנר להקמת מרכז מסחרי חדש קרוב יותר לכניסה לשער הנמל. הם איתרו שטח אדמה בגודל של 20,000 מ"ר שנמצא היום בין דרך יפו מצפון, רחוב אלנבי מדרום, רחוב עין דור ממזרח ורחוב הבנקים ממערב. בשטח זה שהיה בבעלות של סלים חורי שכן בעבר "גן אינשירח" (גן התענוגות). השטח היה משועבד למשפחת אמין שרה מדמשק. בעקבות אי־פירעון החוב של הבעלים השטח הועמד למכירה פומבית.
לצורך תכנון המבנה הוכרז על תחרות שזכה בו משרד מקס לב-דנון. תוכניתם שהייתה מאוד חדישה עוררה את חששותיהם של היזמים, הם פנו לייעוץ נוסף לאדריכל האנגלי קליפורד הולידיי. התוכנית הסופית הייתה שילוב רעיונותיהם של שני המשרדים ומשרד אורל (פייבלזון) וזוהר.
המרכז נחשב בזמנו כמרכז המודרני ביותר בארץ והוא כלל מבנים בגובה של 7-5 קומות, מעליות, מערכות ביוב וחשמל משוכללות. המבנה בפינת רחובות הבנקים-יפו נבנה על ידי המשרד הקבלני של פועלי חיפה כבית מלון מפואר (מלון סבוי).
הפקידות הבריטית הגבוהה והקצונה הבריטית ראו כי מלון סבוי מהודר יותר מאשר מלון אירופה הסמוך של משפחת פרמינגר-קורנשטיין ולכן עברו אליו. בתוך המתחם עברו מספר רחובות. מרחוב הבנקים עוצב מעין שער שאפשר כניסת כלי רכב למתחם. לרחובות המתחם ניתנו שמות של מונחים מסחריים: רחוב חשבון, פיקדון ורחוב הנאמנים. אחד הרחובות נקרא (אמין) שרה, וזאת כדי להודות לבעל השטח שחיכה בסבלנות לפירעון החוב של היזמים.
בתקופת מאורעות 1939-1936 שימש המרכז כמתחם הגנה לאוכלוסייה היהודית. במלחמת העצמאות נעשו מאמצים שהמרכז לא יינטש. האזור היה נתון להתקפות ולניסיונות של החדרת מכוניות תופת למרכז. כמפקדו הצבאי של המתחם התמנה גרשון ריטוב שקבע את מפקדתו במלון סבוי במתחם שהתרוקן בעקבות האירועים מאורחיו. ב-22 באפריל 1948 יצאה מהמרכז יחידה של הפלי"ם בפיקודו של יוחאי בן-נון לקרבות בעיר התחתית ולכיבוש רחובות סטנטון-הבורג' (היום רחובות שיבת ציון ומעלה השחרור). הם כבשו את המטה האזורי של הכוחות הערבים ששכן בפינת הרחובות האלה.
ראו גם

המרכז המסחרי הישן בחיפה
לקריאה נוספת

דוד הנדל, "חיפה של פעם - מרכזים מסחריים בעיר התחתית", חיפה, ביטאון העמותה לתולדות חיפה, חוברת 1, 2004.
גילברט הרברט וסילבינה סוסנובסקי, "התפתחותה של חיפה, 1948-1918: תכנון וארכיטקטורה", חיפה בהתפתחותה, 1918–1948, (עורכים: מרדכי נאור ויוסי בן-ארצי), ירושלים: הוצאת יד יצחק בן-צבי, 1989, עמ' 51-52.
הערות שוליים

↑  יעקב מרקוביצקי, "המערכה על חיפה וסביבותיה במלחמת העצמאות", חיפה בהתפתחותה, 1918–1948, (עורכים: מרדכי נאור ויוסי בן-ארצי), ירושלים: הוצאת יד יצחק בן-צבי, 1989, עמ' 200.
השילוש של מנצ'סטר יונייטד

פסל מחוץ לאולד טראפורד של השילוש - בסט, לאו וצ'רלטון
בכדורגל אסוציאציות, השילוש או השילוש הקדוש מתייחס לשלישיית ההתקפה של מנצ'סטר יונייטד עם ג'ורג' בסט, דניס לאו וסר בובי צ'רלטון, שעזרו ליונייטד להפוך לקבוצה האנגלית הראשונה אי פעם שזוכה בגביע אירופה ב -1968 .
צ'רלטון היה אחד מתינוקות באזבי, קבוצה של שחקנים צעירים מוכשרים שהובאו דרך האקדמיה של המועדון על ידי המאמן מאט באזבי ועוזרו ג'ימי מרפי, כמו גם סקאוט המועדון ג'ו ארמסטרונג, שגילה את צ'רלטון ב-1953 ואת בסט ב-1961, בין היתר. לאו הגיע למועדון מקבוצת טורינו האיטלקית תמורת שיא מועדון של 115,000 ליש"ט ב-1962, לאחר ששיחק בעבר בהאדרספילד טאון וביריבה מנצ'סטר סיטי .
צ'רלטון ערך את הופעת הבכורה שלו ב-6 באוקטובר 1956, כשהבקיע פעמיים בניצחון 2–4 מול צ'רלטון אתלטיק. לאו ערך את הופעת הבכורה שלו ב-18 באוגוסט 1962, כשהבקיע ב-2–2 נגד ווסט ברומיץ'. למרות שבסט ערך את הופעת הבכורה שלו נגד ווסט ברומיץ' ב-14 בספטמבר 1963, השילוש הקדוש לא פתחו ביחד בהרכב עד 18 בינואר 1964 משחק שהסתיים בניצחון 4–1 בו כל השלושה הבקיעו, כאשר לאו הבקיע צמד.
במהלך שנות ה-60 כל השלושה זכו בכדור הזהב, הגביע המוענק לשחקן הטוב בעולם. לאו זכה ב -1964, צ'רלטון ב -1966 ובסט ב -1968 . מאז, רק כריסטיאנו רונאלדו זכה בפרס כשחקן יונייטד, ב -2008. ביחד, השחקנים כבשו 665 שערים ב-1633 משחקים. המאמן ביל שאנקלי מתפאר בשיחה שלו לשחקני ליברפול לקראת משחק מול יונייטד; "הוצאתי את הדוגמניות של בובי צ'רלטון, דניס לאו וג'ורג' בסט ממגרש הדוגמניות ושמתי אותם בכיס השמאלי שלי. ואז אמרתי לשחקנים שלנו: 'אל תדאגו להם, הם לא יכולים לשחק בכלל. ' זה היה בשביל העלאת המורל, כמובן, צ'רלטון, בסט ולאו היו שלושה מהשחקנים הטובים בעולם".
בסט מת ב-25 בנובמבר 2005, כשלאו וצ'רלטון היו האחרונים שביקרו אותו בבית החולים. שנה לאחר מכן, הוכרז כי פסל של השלישייה יוקם מחוץ לאולד טראפורד, אשר נחשף בסופו של דבר ב-2008.
בשנים שלאחר מכן, זכו שחקנים שונים לכינוי השילוש הקדוש החדש, כולל בוגרי אקדמיה כמו ריאן גיגס - פול סקולס - גארי נוויל, ששיחקו יחד בקבוצה הבוגרת בין 1992 ל-2011, וכריסטיאנו רונאלדו - וויין רוני – קרלוס טבס, ששיחק יחד ביונייטד כשהקבוצה זכתה בפרמיירליג והגיעה לגמר ליגת האלופות ב-2008 וב-2009.
פסל השילוש הקדוש הופיע על החולצה השלישית של מנצ'סטר יונייטד בעונת 2017/18.
צ'רלטון מת ב-21 באוקטובר 2023, והשאיר את לאו כאחרון ששרד מתוך השילוש הקדוש.
הערות שוליים

↑  "בובי צ'רלטון". סטרטפורד אנד - אתר הסטטיסטיקה הרשמי של מנצ'סטר יונייטד. נבדק ב-14 בדצמבר 2014. {{cite news}}:  (עזרה)
↑  "דניס לאו". סטרטפורט אנד - אתר הסטטיסטיקה הרשמי של מנצ'סטר יונייטד. נבדק ב-14 בדצמבר 2014. {{cite news}}:  (עזרה)
↑  "ג'ורג'י בסט". סטרטפורט אנד - אתר הסטטיסטיקה הרשמי של מנצ'סטר יונייטד. נבדק ב-14 בדצמבר 2014. {{cite news}}:  (עזרה)
↑  Ashby, Ben (12 בספטמבר 2013). "Secrecy and delight: George Best's first-team debut". FourFourTwo. נבדק ב-14 בדצמבר 2014. {{cite news}}:  (עזרה)
↑  Oscroft, Tim (17 בינואר 2014). "The Trinity: 50 years on". Manchester United F.C. Official Website. נבדק ב-14 בדצמבר 2014. {{cite news}}:  (עזרה)
↑    Mike Norrish, ‏Manchester United's Cristiano Ronaldo wins Ballon d'Or and says best is yet to come, The Telegraph, 2 December 2008
↑    Telegraph staff and agencies, ‏Man Utd 'Holy Trinity' honoured with Old Trafford statue, The Telegraph, 29 May 2008
↑    Henry Winter, ‏Winter on Saturday: Shankly the shrewd managerial innovator who loved a wind-up, The Telegraph, 5 March 2005
↑  Herbert, Ian (25 בנובמבר 2005). "The end of the road: George Best 'enters his final hours'". The Independent. אורכב מ-המקור ב-21 בדצמבר 2014. נבדק ב-14 בדצמבר 2014. {{cite news}}:  (עזרה)
↑  "Man Utd to honour legendary trio". BBC. 20 בנובמבר 2006. נבדק ב-14 בדצמבר 2014. {{cite news}}:  (עזרה)
↑  "Man Utd 'trinity' statue unveiled". BBC. 29 במאי 2008. נבדק ב-14 בדצמבר 2014. {{cite news}}:  (עזרה)
↑  Rich, Tim (18 באפריל 2010). "New Holy Trinity have Ferguson dancing a jig". The Independent. נבדק ב-14 בדצמבר 2014. {{cite news}}:  (עזרה)
↑  Winter, Henry (22 במאי 2008). "Reds reign in Moscow". Irish Independent. נבדק ב-14 בדצמבר 2014. {{cite news}}:  (עזרה)
↑  "adidas and United launch 2017/18 third kit". Manchester United. 21 ביולי 2017. נבדק ב-8 באוגוסט 2017. {{cite web}}:  (עזרה)
↑  "Sir Bobby Charlton: England World Cup winner and Manchester United legend dies". 21 באוקטובר 2023. נבדק ב-21 באוקטובר 2023. {{cite web}}:  (עזרה)
הפראים והתמימים

| --- | --- |
כרזת הסרט
כרזת הסרט
 מבוסס על:  סיפור של סי גומברג
 בימוי:  ג'ק שר
 הופק בידי:  סי גומברג
 תסריט:  סי גומברג, ג'ק שר
 עריכה:  ג'ורג' גיטנס
 שחקנים ראשיים:  אודי מרפי סנדרה די
 מוזיקה:  ריצ'רד האגמן
 צילום:  הרולד ליפסטיין
 מדינה:  ארצות הברית ארצות הברית
 חברת הפקה:  סרטי יוניברסל 
 חברה מפיצה:  סרטי יוניברסל
 הקרנת בכורה:  27 במאי 1959
 משך הקרנה:  89 דקות
 שפת הסרט:  אנגלית
 סוגה:  קומדיה רומנטית, מערבון 
 דף הסרט ב־IMDb
 
הפראים והתמימים (באנגלית: The Wild and the Innocent) הוא מערבון אמריקאי משנת 1959 בבימויו של ג'ק שר, עם אודי מרפי וסנדרה די בתפקידים הראשיים.
העלילה היא על זוג צעירים תמימים שגדלו כנוודים ומגיעים לעיר בה אנשים רעים ומושחתים שמנסים לנצל את תמימותם.
תקציר העלילה

ינסי הוק (אודי מרפי) נודד ברחבי ויומינג עם דודו לי (ג'ורג' מיצ'ל) ודודתו האינדיאנית קירי (ליליאן אדמס). הם מתפרנסים מצייד גיריות ומכירת עורותיהן לתפירת פרוות. לי דוחה את הצעת חבריו להגיע לקליפורניה ולהקים חווה. הוא אוהב את המרחב אף על פי שמחיר הפרוות יורד.
לאחר שלי נפצע מתקיפת דב, הוא שולח את ינסי למכור את העורות. ינסי נפגש בבן סטוקר (סטרוטר מרטין) שמציע לתת לו את בתו הבכורה רוזלי תמורת העורות אך ינסי מסרב וגם מניס את סטוקר מהמקום לאחר שניסה לגנוב את העורות.
רוזלי מגיעה בחשאי לינסי ומבקשת להצטרף אליו במסעו לעיר קספר וינסי מסרב אך מסכים לבסוף. רוזלי היא נערה פשוטה, לבושה סמרטוטים, מלוכלכת ואנאלפביתית.
שניהם נכנסים לקספר, ינסי על סוס ורוזלי על חמור שנושא את ערימת העורות. התושבים מסתכלים עליהם בתימהון ותוך זמן קצר מתעמת ינסי עם הבריון צ'יפ (פיטר ברק) וגובר עליו.
הם נכנסים לחנות הכלבו של הזוג פורבס ומוכרים את העורות. בכסף קונה ינסי בגדים לו ולרוזלי, כעת הוא נראה כ"ג'נטלמן".
רוזלי מושכת את עיניו של פול ברטל (גילברט רולנד) שהוא השריף של העיר והאדם החזק ביותר. הוא גם בעל "אולם הריקודים" שהוא מסווה לבית בושת. ברטל הוא אדם חלקלק ורוזלי מוצאת חן בעיניו, הוא מציע לה לעבוד באולם הריקודים ומפנק אותה בבגדים ותכשיטים.
ינסי מרוצה שרוזלי השיגה "עבודה" ובינתיים הוא מתאהב במרסי הווארד (ג'ואן דרו) ואינו יודע שהיא למעשה זונה. בנשף ריקודים הוא רואה שהזוגות הרוקדים מתרחקים מהם הוא מתעמת שוב עם צ'יפ ואז מתבררת לו האמת.
הוא מצטייד ברובה ויוצא לאולם הריקודים כדי לשחרר את רוזלי. ברטל מאיים עליו ומתפתח קרב יריות שבסופו נהרג ברטל.
ינסי עומד לעזוב את קספר והזוג פורבס מקבל את רוזלי לעבודה בחנות אך היא רצה אחרי ינסי העוזב ולבסוף הם מגיעים לדוד ולדודה וממשיכים את חייהם כציידי פרוות.
צוות השחקנים

| שם השחקן/ית | שם הדמות | הערות |
| --- | --- | --- |
| אודי מרפי | ינסי הוקס |  |
| סנדרה די | רוזלי סטוקר |  |
| ג'ואן דרו | מרסי הווארד | יצאנית |
| גילברט רולנד | פול ברטל | שריף |
| פיטר ברק | צ'יפ |  |
| ג'יס באקוס | ססיל פורבס | בעל חנות |
| בטי הרפורד | גב' פורבס |  |
| סטרוטר מרטין | בן סטוקר |  |
| ג'ורג' מיצ'ל | לי הוקס | דודו של ינסי |
| ליליאן אדמס | קירי הוקס | אשתו של לי |
הקורפוס השביעי (בריטניה)

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  קורפוס
 אירועים ותאריכים
 תקופת הפעילות:  1915 1940 – 1919 1945 (כ־4 שנים)
 מלחמות:  מלחמת העולם הראשונה מלחמת העולם השנייה
 פיקוד
 דרגת המפקד:   לוטננט גנרל
 מפקדים
הקורפוס ה-7 של הצבא הבריטי היה קורפוס בריטי, אשר השתתף במלחמת העולם הראשונה ובמלחמת העולם השנייה.